JWD วิ่งแรง 6% โบรกฯ เคาะเป้าใหม่ 22.60 บ. ปรับกำไรปี 65-68 ขึ้น
JWD วิ่งแรง 6% ราคาหุ้นแตะ 21.90 บ.  โบรกฯ เคาะเป้าใหม่ 22.60 บ. จากเดิม 19.80 บ. พร้อมปรับเป้ากำไรปี 65-68 เพิ่ม สะท้อนคลังเก็บสินค้าใหม่ แนวโน้มธุรกิจเติบโตต่อเนื่อง
JWD วิ่งแรง 6% ราคาหุ้นแตะ 21.90 บ. โบรกฯ เคาะเป้าใหม่ 22.60 บ. พร้อมปรับเป้ากำไรปี 65-68 เพิ่ม สะท้อน แนวโน้มธุรกิจเติบโตต่อเนื่อง
12 ม.ค. 2565

ผู้สื่อข่าวรายงานว่า ราคาหุ้น บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD ล่าสุด ณ เวลา 15:16 น. อยู่ที่ 21.90 บาท บวก 1.30 บาท รหือ 6.31% สูงสุดที่ 22.20 บาท ต่ำสุดที่ 20.50 บาท ด้วยมูลค่าซื้อขาย 352.93 ล้านบาท

ทั้งนี้ บล.กสิกรไทย ระบุในบทวิเคราะห์ (6 ม.ค.2565) ว่า ได้ปรับลดคำแนะนำสำหรับ JWD เป็น “ถือ” แม้จะปรับราคาเป้าหมายปี 2565 ขึ้นเป็น 22.60 บาท จาก 19.80 บาท หลังปรับประมาณการกำไรสุทธิปี 2565-2568 ขึ้น 2.3-9.5% เพื่อสะท้อนถึงคลังเก็บสินค้าแบบรักษาอุณหภูมิแห่งใหม่และแนวโน้มด้านธุรกิจขนส่งและ TMS ที่แข็งแกร่งขึ้น แม้จะชอบสถานะธุรกิจและแนวโน้มการเติบโต แต่การซื้อขายที่ PER ปี 2565 ที่ 39 เท่า และ PEG ที่ 2 เท่า หลังปรับตัวขึ้น 47% ในช่วงหนึ่งเดือนที่ผ่านมา ถือว่าเต็มมูลค่า